CELEX: 52013PC0342
Language: mt
Date: 2013-06-07
Title: Proposta għal REGOLAMENT TAL-PARLAMENT EWROPEW U TAL-KUNSILL dwar il-forniment u l-kwalità tal-istatistika għall-proċedura ta' żbilanċi makroekonomiċi

|
			
		
		
		52013PC0342
		
			Proposta għal REGOLAMENT TAL-PARLAMENT EWROPEW U TAL-KUNSILL dwar il-forniment u l-kwalità tal-istatistika għall-proċedura ta' żbilanċi makroekonomiċi /* COM/2013/0342 final - 2013/0181 (COD) */
			
				
		
		
			
			   	MEMORANDUM TA’ SPJEGAZZJONI
1.           KUNTEST
TAL-PROPOSTA
Din l-inizjattiva taqbel mal-kuntest politiku
li tittejjeb il-governanza ekonomika tal-Unjoni. Wara d-dħul fis-seħħ
tal-istrateġija tal-Unjoni għat-tkabbir u l-impjiegi, is-semestru Ewropew
għall-koordinazzjoni tal-politiki ekonomiċi u baġitarji u l-Patt ta' Stabbiltà
u Tkabbir għall-korrezzjoni tad-defiċit eċċessiv tal-gvern, hemm bżonn li
l-iżbilanċi makroeknomiċi jiġu identifikati, evitati u korretti.
Għal dan il-għan, ir-Regolament (UE)
Nru 1176/2011 stabilixxa regoli ddettaljati għall-identifikazzjoni
bikrija, il-prevenzjoni u l-korrezzjoni ta' żbilanċi makroekonomiċi li jinħolqu
jew li jippersistu fiż-żona tal-euro u fl-UE (Proċedura ta' Żbilanċi
Makroekonomiċi jew MIP). 
Il-MIP u t-tabella tagħha ta' valutazzjoni ta'
indikaturi jeħtieġu monitoraġġ effiċjenti tal-kwalità statistika tal-indikaturi
u tal-informazzjoni statistika sottostanti.
Il-Kunsilli ECOFIN
tat-8 ta' Novembru 2011 u
tat-13 ta' Novembru 2012 enfasizzaw l-importanza
għall-kredibbiltà tal-MIP li jkollha statistika f'waqtha u tal-ogħla kwalità
għall-inklużjoni fit-tabella ta' valutazzjoni u stiednu lill-Kummissjoni
(Eurostat) biex tieħu l-inizjattivi kollha neċessarji biex jiżguraw
l-affidabbiltà tal-proċedura għall-kompilazzjoni ta' din l-istatistika kif
ukoll it-titjib kontinwu tal-informazzjoni statistika sottostanti.
Għalhekk, hemm bżonn li tiġi żviluppata,
għall-MIP, sistema b'saħħitha ta' monitoraġġ statistiku bbażata fuq
ir-Regolament tal-Parlament Ewropew u tal-Kunsill. Dan ir-Regolament se jkopri
l-monitoraġġ tal-kwalità tad-dejta; il-kompilazzjoni u t-trażmissjoni tad-dejta
u tal-metadejta; u r-rappurtar/il-komunikazzjoni tad-dejta lid-diversi
partijiet interessati u lill-Parlament Ewropew u lill-Kunsill. 
Ir-Regolament se jagħti responsabbiltajiet
ġodda lill-Kummissjoni (Eurostat) dwar l-aspetti prinċipali li ġejjin:
l-ivvalidar tal-kwalità tad-dejta rilevanti għall-MIP fir-rigward tal-kriterji
ta' kwalità li diġà jeżistu jew li se jkunu speċifikati aktar f'ċerti oqsma;
l-istrutturar, il-ġbir u l-analiżi tas-sorsi u l-metodi użati mill-Istati
Membri għall-kompilazzjoni tad-dejta; l-iżvilupp u l-implimentazzjoni ta' pjan
ta' azzjoni għal titjib. Hemm bżonn li x-xogħol fuq id-dejta rilevanti
għall-MIP tkun appoġġata b'arranġamenti xierqa għall-pubblikazzjoni u t-tixrid
fuq l-Internet, kif ukoll b'azzjonijiet ta' rilaxx.
L-implimentazzjoni tal-abbozz tar-Regolament
bil-għan li tipprovdi statistika ta' kwalità għolja se teħtieġ il-kooperazzjoni
mill-qrib mal-awtoritajiet tal-Istati Membri għall-istatistika li tkopri kemm
it-tabella ta' valutazzjoni tad-dejta kif ukoll l-informazzjoni statistika
sottostanti.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
2.1.        RIŻULTATI
TAL-KONSULTAZZJONIJIET MAL-PARTIJIET INTERESSATI
Il-Kunsill ECOFIN saħaq fuq il-bżonn li tiġi
provduta statistika tal-ogħla kwalità għall-inklużjoni fit-tabella ta'
valutazzjoni tal-MIP u li għal dan il-għan tiġi żviluppata proċedura affidabbli
ta' monitoraġġ tal-kwalità.
Fil-Kumitat tal-Politika Ekonomika (EPC) saru
diskussjonijiet estensivi mal-Istati Membri dwar kwistjonijiet ta' kwalità u
ta' komparabbiltà li huma relatati mad-dejta rilevanti għall-MIP. B'mod
partikolari, ġew identifikati xi oqsma ta' titjib fir-Rapport tal-EPC
għall-2012 dwar ir-rekwiżiti għall-istatistika strutturali.
Ġew stabbiliti xi kuntatti ma' Direttorati
Ġenerali oħra, b'mod partikolari mad-DĠ għall-Affarijiet Ekonomiċi u
Finanzjarji.
Saru diversi azzjonijiet ta' titjib relatati
mal-informazzjoni statistika sottostanti f'kooperazzjoni mal-Bank Ċentrali
Ewropew u ma' organizzazzjonijiet internazzjonali oħra.
2.2.        VALUTAZZJONIJIET
TAL-IMPATT
L-implimentazzjoni b'suċċess ta' dan
ir-Regolament se teħtieġ l-aktar il-kooperazzjoni mill-qrib mal-awtoritajiet
tal-Istati Membri għall-istatistika bil-għan li tittejjeb il-kwalità tad-dejta
rilevanti għall-MIP u tal-informazzjoni statistika sottostanti. Ma huwa previst
l-ebda mekkaniżmu addizzjonali għall-ġbir tad-dejta. 
Jekk ma tiġix adottata proċedura b'saħħitha u
legalment vinkolanti ta' monitoraġġ tal-kwalità, ma jkunx possibbli li jiġu
żgurati l-kwalità u l-komparabbiltà tad-dejta rilevanti għall-MIP, kif meħtieġ
mill-politika tal-Kummissjoni. Konsegwentament, dan jista' jaffettwa
l-kredibbiltà u l-effiċjenza tas-sistema tal-MIP. 
3.           ELEMENTI
LEGALI TAL-PROPOSTA
Dan ir-Regolament jistabilixxi r-regoli li
jirregolaw il-mod li bih tiġi provduta d-dejta statistika li hija rilevanti
għall-iżbilanċi makroekonomiċi. Dawn ir-regoli huma relatati mal-kumpilazzjoni
tal-indikatur, il-monitoraġġ tal-kwalità tagħhom u r-rilaxx tagħhom fit-tabella
ta' valutazzjoni tal-proċedura li tikkonċerna l-iżbilanċi makroekonomiċi.
L-objettiv prinċipali tar-Regolament huwa li tiġi żviluppata proċedura
b'saħħitha ta' monitoraġġ tal-kwalità sabiex tiżgura l-ogħla kwalità tad-dejta
rilevanti għall-MIP.
L-Artikolu 338 tat-Trattat dwar
il-Funzjonament tal-Unjoni Ewropea jipprovdi l-bażi legali għall-istatistika
Ewropea. Il-Parlament Ewropew u l-Kunsill, filwaqt li jaġixxu skont il-proċedura
leġiżlattiva normali, jadottaw miżuri għall-produzzjoni tal-istatistika, fejn
ikun meħtieġ, dwar kif l-Unjoni twettaq l-attivitajiet tagħha. Dan l-Artikolu
jistabbilixxi r-rekwiżiti għall-istatistika Ewropea, filwaqt li jistqarr li
l-istatistika għandha tikkonforma mal-istandards ta’ imparzjalità,
affidabbiltà, oġġettività, indipendenza xjentifika, kosteffettività u
kunfidenzjalità statistika.
Il-proposta tikkonforma kemm mal-prinċipju ta'
sussidjarjetà kif ukoll ma' dak ta' proporzjonalità.
Dwar il-prinċipju ta' sussidjarjetà,
l-objettivi tal-proposta ma jaqgħux taħt il-kompetenza esklużiva tal-Unjoni
Ewropea u fl-istess waqt ma jistgħux jinkisbu b'mod suffiċjenti mill-Istati
Membri.
Fin-nuqqas ta' qafas Ewropew ċar, jiġifieri
leġiżlazzjoni Ewropea li tistabbilixxi proċedura komuni ta' monitoraġġ
tal-kwalità tad-dejta rilevanti għall-MIP, l-Istati Membri ma jistgħux
jiggarantixxu livell xieraq ta' kwalità. 
L-objettivi tal-proposta jistgħu jinkisbu
aħjar fil-livell tal-Unjoni Ewropea abbażi ta' att fil-livell Ewropew, minħabba
li l-Kummissjoni biss tista' tiżviluppa u tapplika proċedura armonizzata ta'
monitoraġġ tal-kwalità tad-dejta rilevanti għall-MIP fil-livell tal-Unjoni
Ewropea. Min-naħa l-oħra, l-implimentazzjoni tajba ta' din il-proċedura teħtieġ
il-kooperazzjoni mill-qrib mal-awtoritajiet għall-istatistika tal-Istati Membri
li tkopri kemm id-dejta rilevanti għall-MIP kif ukoll l-informazzjoni
statistika sottostanti. L-Unjoni Ewropea tista’ għalhekk tieħu azzjoni għal dan
il-għan, f’konformità mal-prinċipju ta’ sussidjarjetà kif stabbilit
fl-Artikolu 5 tat-Trattat.
Fir-rigward tal-prinċipju ta' proporzjonalità,
ir-Regolament huwa limitat għall-minimu meħtieġ biex jintlaħaq l-objettiv
tiegħu u ma jmurx lil hinn minn dak li huwa meħtieġ għal dak il-għan. Dan ma
jispeċifika la l-mekkaniżmu ta' ġbir tad-dejta rilevanti għall-MIP għal kull
Stat Membru u lanqas ma jirdoppja l-proċeduri eżistenti. Ir-Regolament
sempliċement jistabbilixxi sistema ta' monitoraġġ tal-kwalità fir-rigward
tal-kompilazzjoni, it-trażmissjoni u r-rilaxx ta' statistiki tat-tabella ta'
valutazzjoni u dejta oħra rilevanti għall-MIP. 
L-istrument legali propost huwa Regolament
tal-Parlament Ewropew u tal-Kunsill. Regolament huwa ppreferut għaliex
jistipula l-istess liġi mal-Unjoni Ewropea kollha, u ma jħalli l-ebda
possibbiltà għall-Istati Membri li japplikawha b'mod mhux komplut jew selettiv.
Huwa direttament applikabbli, li jfisser li ma hemmx bżonn li jiġi traspost
fil-liġi nazzjonali. L-użu ta’ regolament huwa f'konfromità ma' atti legali
oħra Ewropej dwar l-istatistika li ġew adottati mill-1997.
4.           IMPLIKAZZJONI
BAĠITARJA
Hemm bżonn ta' riżorsi addizzjonali, biex jiġu
żgurati r-rekwiżiti ta' kwalità għolja tad-dejta rilevanti għall-MIP
f'konformità mal-istandards tal-Kummissjoni kif ġew stabbiliti
fil-Komunikazzjoni COM(2011) 211 finali 'Lejn immaniġġjar sod
tal-kwalità għall-Istatistika Ewropea'. Dan wassal għall-introduzzjoni ta'
offerta tal-persunal ta' 21 post (12-il post intern u 9 postijiet
esterni) biex ikopru r-responsabbiltajiet il-ġodda tal-Kummissjoni (Eurostat).
Barra minn hekk, il-Kummissjoni se jkollha
bżonn l-għajnuna tal-esperti tal-Istati Membri fil-kuntest tal-missjonijiet
tal-MIP imsemmija f'din il-proposta, u se taqsam l-ispejjeż relatati mal-Istati
Membri. Din l-għajnuna tinkludi l-għarfien espert u l-esperjenza speċifiċi
tal-esperti nazzjonali waqt missjonijiet li jitwettqu fi Stati Membri oħra,
sabiex ikun hemm trasparenza totali tas-sistema. F'dan l-istadju, huwa diffiċli
li wieħed jindika eżattament kif l-ispejjeż tal-Kummissjoni se jiġu ffinanzjati
u li tingħata stima eżatta ta' dawn l-ispejjeż, b'mod partikolari minħabba li
se jippruvaw jiġu stabbiliti s-sinerġiji kollha possibbli mal-missjonijiet
tal-Eurostat f'oqsma relatati.
5.           INFORMAZZJONI
ADDIZZJONALI
L-att propost ma jikkonċernax iż-ŻEE.
2013/0181 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
dwar il-forniment u l-kwalità tal-istatistika
għall-proċedura ta' żbilanċi makroekonomiċi
IL-PARLAMENT
EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 338(1)
tiegħu,
Wara li kkunsidraw il-proposta
tal-Kummissjoni,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Bank
Ċentrali Ewropew,
Filwaqt li jaġixxu skont il-proċedura
leġiżlattiva ordinarja,
Billi:
(1)       Ir-Regolament
(UE) Nru 1176/2011 tal-Parlament Ewropew u tal-Kunsill
tas-16 ta' Novembru 2011 dwar il-prevenzjoni u l-korrezzjoni
tal-iżbilanċi makroekonomiċi[1]
jistabbilixxi mekkaniżmu ta' twissija biex jiffaċilita l-identifikazzjoni
bikrija u l-monitoraġġ tal-iżbilanċi. Skont dan il-mekkaniżmu, il-Kummissjoni
hija meħtieġa tħejji Rapport annwali dwar il-Mekkaniżmu ta' Twissija (AMR) li
jinkludi valutazzjoni ekonomika u finanzjarja ta' kwalità u tidentifika
l-Istati Membri li tqis li jistgħu jiġu affettwati, jew ikunu fir-riskju li
jiġu affettwati mill-iżbilanċi.
(2)       Ir-Regolament
(UE) Nru 1174/2011 tal-Parlament Ewropew u tal-Kunsill tas-16 ta' Novembru 2011
dwar miżuri ta' infurzar biex jikkoreġu żbilanċi makroekonomiċi eċċessivi
fiż-żona tal-euro[2]
jistipula sistema ta' sanzjonijiet finanzjarji kontra l-Istati Membri fiż-żona
tal-euro għall-korrezzjoni effettiva tal-iżbilanċi makroekonomiċi eċċessivi.
(3)       Id-dejta
statistika affidabbli hija l-bażi għas-sorveljanza effettiva tal-iżbilanċi
makroekonomiċi. Biex tiġi ggarantita statistika soda u indipendenti, l-Istati
Membri għandhom jiżguraw l-indipendenza professjonali tal-awtoritajiet
nazzjonali tal-istatistika, li għandha tkun konsistenti mal-kodiċi ta' prattika
tal-istatistika Ewropea kif stipulat fir-Regolament (KE) Nru 223/2009
tal-Parlament Ewropew u tal-Kunsill tal-11 ta’ Marzu 2009 dwar
l-Istatistika Ewropea[3].
(4)       L-AMR, li huwa bbażat fuq
tabella ta' valutazzjoni b'sett ta' indikaturi li l-valuri tagħhom jitqabblu
mal-limiti stabbiliti tagħhom, huwa strument inizjali ta' skrinjar li permezz
tiegħu l-Kummissjoni tidentifika l-Istati Membri li tqis li l-iżviluppi
jeħtieġu analiżi ddettaljata ulterjuri sabiex tiġi ddeterminata jekk jeżistux
żbilanċi jew ir-riskju li dawn jitfaċċaw. L-AMR għandu jinkludi d-dejta
rilevanti għall-MIP. Madankollu, għandu jiġi enfasizzat li l-katalizzaturi
tal-iżviluppi osservati jiġu analizzati fil-fond fir-reviżjonijiet ddettaljati
sussegwenti bil-għan li tiġi ddeterminata n-natura tal-iżbilanċi. It-tabella
ta' valutazzjoni u l-limiti stabbiliti huma interpretati b'mod mekkaniku, iżda
huma suġġetti għal qari ekonomiku. Meta twettaq reviżjonijiet iddettaljati, il-Kummissjoni
teżamina firxa wiesgħa ta' varjabbli ekonomiċi u ta' informazzjoni
addizzjonali, waqt li tieħu kont taċ-ċirkostanzi speċifiċi tal-pajjiż. Għal
dawn ir-raġunijiet, id-dejta kollha li tista' tiġi użata għall-proċedura ta'
żbilanċi makroekonomiċi ma tistax tiġi elenkata bil-quddiem b'mod eżawrjenti,
iżda trid tiġi ddefinita b'referenza għall-proċeduri stabbiliti fir-Regolament
(UE) Nru 1176/2011 għall-identifikazzjoni tal-iżbilanċi makroekonomiċi kif
ukoll għall-prevenzjoni u l-korrezzjoni tal-iżbilanċi makroekonomiċi eċċessivi
fl-Unjoni. Bl-implimentazzjoni tal-proċedura
tal-iżbilanċi makroekonomiċi, il-Kummissjoni u l-Kunsill għandhom jagħtu
preferenza lill-istatistika li tiġi kkumpilata u trażmessa mill-Istati Membri
lill-Kummissjoni (Eurostat). Statistika oħra, li ma tiġix ikkumpilata u
trażmessa b'dan il-mod għandha tintuża biss meta l-istatistika ta' qabel ma
tipprovdix l-informazzjoni meħtieġa, waqt li jittieħed kont tal-kwalità ta'
dawn l-istatistiki l-oħra.
(5)       Għandha tiġi stabbilita
proċedura affidabbli għall-kumpilazzjoni, il-monitoraġġ u r-rilaxx tad-dejta
rilevanti għall-proċedura ta' żbilanċi makroekonomiċi (minn hawn 'il quddiem
imsejħa "dejta rilevanti għall-MIP") kif ukoll bħala titjib kontinwu
tal-informazzjoni statistika sottostanti f'konformità mal-oqfsa ta' mmaniġġjar
tal-kwalità tal-Kummissjoni għall-istatistika Ewropea[4].
Il-Grupp ta' Diretturi tal-Istatistika Makroekonomika (DMES), stabbilit
mill-Kummissjoni, huwa l-grupp xieraq ta' esperti biex jipprovdi
lill-Kummissjoni (Eurostat) bl-għajnuna meħtieġa għall-applikazzjoni ta'
proċedura b'saħħitha ta' monitoraġġ tal-kwalità tad-dejta rilevanti għall-MIP.
(6)       Huwa
essenzjali li l-produzzjoni statistika neċessarja għall-prestazzjoni
tal-attivitajiet tal-Unjoni tkun ibbażata biss fuq dejta affidabbli.
Fil-produzzjoni ta' dejta rilevanti għall-MIP, li hija element essenzjali
għall-identifikazzjoni ta' żbilanċi makroekonomiċi kif ukoll għall-prevenzjoni
u l-korrezzjoni ta' żbilanċi makroekonomiċi eċċessivi fl-Unjoni, id-dejta mhux
affidabbli jista' jkollha impatt sinifikanti fuq l-interessi tal-Unjoni. Sabiex
tiġi żgurata l-prestazzjoni tajba tal-proċedura tal-iżbilanċi makroekonomiċi,
huwa neċessarju li jiġu adottati miżuri addizzjonali biex isaħħu l-effettività
tal-produzzjoni, tal-forniment u tal-monitoraġġ tal-kwalità tad-dejta rilevanti
għall-MIP. Dawn il-miżuri għandhom isaħħu l-kredibbiltà tal-informzzjoni
statistika sottostanti kif ukoll il-forniment u l-monitoraġġ tal-kwalità
tad-dejta rilevanti għall-MIP. Sabiex tiġi evitata r-rappreżentanza ħażina,
kemm b'mod intenzjonat jew b'negliġenza serja, tad-dejta rilevanti għall-MIP,
għandu jiġi stabbilit mekkaniżmu ta' sanzjonijiet, li jservi wkoll biex jiżgura
d-diliġenza dovuta fil-produzzjoni tad-dejta rilevanti għall-MIP.
(7)       Biex jiġu ssupplimentati
r-regoli dwar il-kalkolu tal-multi fir-rigward tal-manipulazzjoni
tal-istatistika kif ukoll ir-regoli dwar il-proċedura li għandha ssegwi
l-Kummissjoni għall-investigazzjoni tat-tali azzjonijiet, is-setgħa li jiġu
adottati atti skont l-Artikolu 290 tat-Trattat dwar il-Funzjonament
tal-Unjoni Ewropea ("it-Trattat") għandha tiġi delegata
lill-Kummissjoni fir-rigward ta’ kriterji ddettaljati għall-istabbiliment
tal-ammont tal-multa u għat-twettiq tal-investigazzjonijiet tal-Kummissjoni. Huwa importanti ħafna li l-Kummissjoni twettaq
konsultazzjonijiet xierqa matul ix-xogħol ta' tħejjija tagħha, inkluż
fil-livell ta’ esperti. Meta tħejji u tfassal l-atti ddelegati, il-Kummissjoni
għandha tiżgura li ssir trażmissjoni simultanja, fil-ħin, u xierqa
tad-dokumenti rilevanti lill-Parlament Ewropew u lill-Kunsill.
(8)       Għandhom jiġu stabbiliti
kooperazzjoni mill-qrib u djalogu kontinwu bejn il-Kummissjoni u l-awtoritajiet
tal-Istati Membri għall-Istatistika sabiex jiżguraw il-kwalità tad-dejta
rilevanti għall-MIP rrappurtata mill-Istati Membri u l-informazzjoni statistika
sottostanti. 
(9)       Għandha tiġi żgurata wkoll
il-kooperazzjoni mill-qrib bejn is-Sistema Statistika Ewropea u s-Sistema
Ewropea ta' Banek Ċentrali fir-rigward tad-dejta rilevanti għall-MIP,
f'konformità mal-Artikolu 9 tar-Regolament (KE) Nru 223/2009, sabiex
jitnaqqas il-piż tar-rappurtar, tiġi garantita l-koerenza, tittejjeb
l-istatistika sottostanti u tiġi żgurata l-komparabbiltà.
(10)     Sabiex
jiġu żgurati kundizzjonijiet uniformi għall-implimentazzjoni ta' dan
ir-Regolament, is-setgħat ta' implimentazzjoni għandhom jiġu konferiti
lill-Kummissjoni u għandhom jiġu eżerċitati skont ir-Regolament (UE)
Nru 182/2011 tal-Parlament Ewropew u tal-Kunsill
tas-16 ta’ Frar 2011 li jistabbilixxi r-regoli u l-prinċipji
ġenerali dwar il-modalitajiet ta’ kontroll mill-Istati Membri tal-eżerċizzju
mill-Kummissjoni tas-setgħat ta’ implimentazzjoni[5].
(11)     Billi
l-objettiv ta' dan ir-Regolament, jiġifieri li tiġi stabbilita proċedura komuni
affidabbli għall-forniment u l-monitoraġġ tal-kwalità tad-dejta rilevanti
għall-MIP kif ukoll it-titjib kontinwu tal-informazzjoni statistika sottostanti
ma jistax jinkiseb b'mod suffiċjenti mill-Istati Membri u jista' jinkiseb aħjar
fil-livell tal-Unjoni, l-Unjoni tista' tadotta miżuri, skont il-prinċipju
tas-sussidjarjetà kif stabbiliti fl-Artikolu 5 tat-Trattat dwar l-Unjoni
Ewropea. Skont il-prinċipju tal-proporzjonalità, kif stabbilit f'dak
l-Artikolu, dan ir-Regolament ma jmurx lil hinn minn dak li huwa neċessarju sabiex
jinkiseb dan l-objettiv.
(12)     Il-Eurostat,
bħala l-awtorità statistika tal-Unjoni, għandha twettaq ħidmiet statistiċi
devoluti lill-Kummissjoni taħt dan ir-Regolament. Dawn il-ħidmiet għandhom
jitwettqu mill-Eurostat f'konformità mal-prinċipji statistiċi stipulati
fir-Regolament (KE) Nru 223/2009 u f'konformità mad-Deċiżjoni
tal-Kummissjoni 2012/504/UE tas-17 ta' Settembru 2012 dwar
il-Eurostat[6],
ADOTTAW DAN
IR-REGOLAMENT:
KAPITOLU I
SUĠĠETT
Artikolu 1
1.         Dan ir-Regolament jistipula
r-regoli dwar il-forniment u l-monitoraġġ tal-kwalità tad-dejta statistika li
huma kumpilati u trażmessi għall-għan tal-proċeduri għall-identifikazzjoni
tal-iżbilanċi makroekonomiċi kif ukoll il-prevenzjoni u l-korrezzjoni
tal-iżbilanċi makroekonomiċi eċċessivi fl-Unjoni, stabbiliti skont l-Artikoli 3
sa 11 tar-Regolament (UE) Nru 1176/2011 (minn hawn 'il quddiem imsejħa dejta
rilevanti għall-MIP).
2.         Dan ir-Regolament għandu japplika
għad-dejta rilevanti għall-MIP ikkumpilata u trażmessa mill-Istati Membri,
irrispettivament minn jekk il-Kunsill jew il-Kummissjoni jqisu li jeżisti
żbilanċ jew jekk ġiex stabbilit żbilanċ eċċessiv mill-Kunsill skont
l-Artikolu 7 tar-Regolament (UE) Nru 1176/2011. Dan ir-Regolament
għandu japplika wkoll għall-Istati Membri li għalihom il-proċedura
tal-iżbilanċi makroekonomiċi ġiet sospiża f'konformità mal-Artikolu xxxx
tar-Regolament xxxx (ir-referenza għar-Regolament "2-Pack" se
ssir meta dan jiġi adottat).
KAPITOLU II
TRAŻMISSJONI TA' DEJTA LILL-KUMMISSJONI
Artikolu 2
1.         Id-dejta rilevanti għall-MIP li
trid tiġi trażmessa mill-Istati Membri għandha tkopri s-sena preċedenti (n-1) u
d-disa' snin ta' qabel (n-2 sa n-10).
2.         L-iskadenzi għat-trażmissjoni
tad-dejta rilevanti għall-MIP għandhom ikunu dawk stipulati skont l-atti bażiċi
rilevanti jew għandhom jiġu kkomunikati mill-Kummissjoni f'kalendarji speċifiċi
billi jitqiesu l-bżonnijiet tal-Unjoni. 
3.         Kull sena, il-Kummissjoni għandha
tindika lill-Istati Membri l-iskeda ta' żmien tar-Rapport annwali dwar
il-Mekkaniżmu ta' Twissija stabbilita mill-Artikolu 3 tar-Regolament (UE)
Nru 1176/2011. Skont din l-iskeda ta' żmien u l-iskadenzi u l-kalendarji
msemmija fil-paragrafu 2, il-Kummissjoni għandha wkoll tiddeċiedi u
tikkomunika lill-Istati Membri data ta' skadenza għat-trażmissjoni, min-naħa
tagħhom, tad-dejta kollha rilevanti għall-MIP li tkun l-aktar aġġornata.
KAPITOLU III
RAPPORTI TA' KWALITÀ
Artikolu 3
1.         Meta jittrażmettu d-dejta rilevanti
għall-MIP imsemmija fl-Artikolu 1, l-Istati Membri għandhom jibagħtu
lill-Kummissjoni (Eurostat) l-informazzjoni li turi kif din id-dejta tiġi
kkalkulata, inkluż kwalunkwe tibdil fis-sorsi u l-metodi, fil-forma ta' rapport
ta' kwalità.
2.         Il-kriterji ta' kwalità msemmija
fl-Artikolu 12(1) tar-Regolament (KE) Nru 223/2009 għandhom japplikaw
għad-dejta li trid tiġi trażmessa.
3.         Il-Kummissjoni għandha tadotta atti
ta' implimentazzjoni bil-għan li jiddefinixxu l-modalitajiet, l-istruttura u
l-perjodiċità tar-rapporti ta' kwalità. Dawk l-atti ta' implimentazzjoni
għandhom jiġu adottati skont il-proċedura ta' eżami msemmija
fl-Artikolu 14(2).
Artikolu
4
F'każ ta' dubju dwar l-implimentazzjoni
korretta tar-regoli li jirregolaw il-kompilazzjoni u t-trażmissjoni tad-dejta
rilevanti għall-MIP, l-Istati Membri kkonċernati għandhom jitolbu kjarifika
mill-Kummissjoni (Eurostat). Il-Kummissjoni għandha minnufih teżamina
l-kwistjoni u tikkomunika l-kjarifika tagħha lill-Istat Membru kkonċernat,
lill-grupp ta' esperti dwar l-istatistika makroekonomika stabbilit
mill-Kummissjoni, lill-Istati Membri l-oħra u lill-pubbliku. 
KAPITOLU IV
VALUTAZZJONI TAL-KWALITÀ
Artikolu 5
1.         Il-Kummissjoni (Eurostat) għandha
tivvaluta b'mod regolari l-kwalità tad-dejta rilevanti għall-MIP.
Il-valutazzjonijiet għandhom jiffukaw l-aktar fuq l-oqsma speċifikati
fl-inventarji msemmija fl-Artikolu 6, fejn applikabbli, u r-rapporti ta'
kwalità tal-Istati Membri. Il-valutazzjonijiet tal-kwalità għandhom isiru
f'konformità mal-prinċipji statistiċi stipulati fir-Regolament (KE) Nru
223/2009. Il-valutazzjonijiet tal-kwalità għandhom, kif xieraq, jagħmlu użu sħiħ
mix-xogħol imwettaq u mir-riżultati miksuba, fil-kuntest tal-oqfsa eżistenti
tal-kwalità tad-dejta rilevanti għall-MIP.
2.         L-Istati Membri għandhom jipprovdu
lill-Kummissjoni (Eurostat), fil-pront kemm jista' jkun, bid-dejta u
l-informazzjoni mitluba għall-valutazzjoni tal-kwalità tad-dejta, mingħajr
preġudizzju għad-dispożizzjonijiet relatati mal-kunfidenzjalità statistika
tar-Regolament (KE) Nru 223/2009.
3.         Kull sena, il-Kummissjoni
(Eurostat) għandha tivvaluta d-dejta tal-Istati Membri rilevanti għall-MIP,
bl-għajnuna tal-grupp ta' esperti rilevanti dwar l-istatistika makroekonomika.
4.         Din il-valutazzjoni għandha ssir
f'konformità mal-kriterji ta' kwalità msemmija fl-Artikolu 3(2).
Fil-valutazzjoni għandhom jitqiesu b'mod partikolari l-elementi li ġejjin:
(a)        id-dejta rilevanti għall-MIP
trażmessa mill-Istati Membri;
(b)        ir-rapporti ta' kwalità u
l-inventarji msemmija fl-Artikolu 6;
(c)        ir-rapporti dwar
il-missjonijiet għal u d-diskussjonijiet mal-Istati Membri fir-rigward
tad-dejta rilevanti għall-MIP.
KAPITOLU V
INVENTARJI TAS-SORSI U L-METODI UŻATI BIEX TIĠI KKUMPILATA
D-DEJTA RILEVANTI GĦALL-MIP 
Artikolu 6
1.         L-Istati Membri għandhom
jitrażmettu lill-Kummissjoni (Eurostat), deskrizzjoni kompleta u aġġornata
tas-sorsi u l-metodi (minn hawn 'il quddiem imsejħa 'l-inventarji') użati biex
tiġi kkumpilata d-dejta tagħhom rilevanti għall-MIP 
2.         L-Istati Membri għandhom
jistabbilixxu l-inventarji u jibgħatuhom lill-Kummissjoni (Eurostat) sa mhux
aktar tard minn […][disa' xhur wara l-adozzjoni ta' dan ir-Regolament-
id-data eżatta għandha tiddaħħal mill-Uffiċċju tal-Pubblikazzjonijiet hekk kif
jiġi ppubblikat]. Il-Kummissjoni għandha tadotta atti ta' implimentazzjoni
bil-għan li jiddefinixxu l-istruttura u l-modalitajiet għall-aġġornament ta'
dawn l-inventarji sa […][sitt xhur wara l-adozzjoni ta' dan ir-Regolament-
id-data eżatta għandha tiddaħħal mill-Uffiċċju tal-Pubblikazzjonijiet hekk kif
jiġi ppubblikat]. Dawk l-atti ta' implimentazzjoni għandhom jiġu adottati
skont il-proċedura ta' eżami msemmija fl-Artikolu 14(2).
3.         L-Istati Membri għandhom
jippubblikaw l-inventarji tagħhom.
KAPITOLU VI
MISSJONIJIET FL-ISTATI MEMBRI
Artikolu 7
1.         Meta l-Kummissjoni (Eurostat)
tidentifika xi problema, b'mod partikolari fil-kuntest tal-valutazzjoni
tal-kwalità skont l-Artikolu 5, tista' tiddeċiedi li twettaq missjonijiet
fl-Istat Membru kkonċernat.
2.         L-għan ta' dawn il-missjonijiet
għandu jkun li jinvestigaw fil-fond il-kwalità tad-dejta rilevanti għall-MIP
ikkonċernata. Il-missjonijiet għandhom jiffukaw fuq kwistjonijiet metodoloġiċi,
is-sorsi u l-metodi deskritti fl-inventarji, id-dejta u l-proċessi statistiċi
ta' appoġġ bil-għan li jivvalutaw il-konformità tagħhom mar-regoli
tal-kontabilità u tal-istatistika rilevanti.
3.         Il-Kummissjoni (Eurostat) għandha
tirraporta lill-Kumitat tal-Politika Ekonomika stabbilit bid-Deċiżjoni
tal-Kunsill 74/122/KEE[7]
dwar is-sejbien ta' dawn il-missjonijiet, inklużi kwalunkwe kummenti dwar dan
is-sejbien li jkunu saru mill-Istat Membru kkonċernat. Wara li jiġu trażmessi
lill-Kumitat tal-Politika Ekonomika, dawn ir-rapporti, flimkien mal-kummenti li
jkunu saru mill-Istat Membru kkonċernat, għandhom ikunu disponibbli
għall-pubbliku, mingħajr peġudizzju għad-dispożizzjonijiet li jikkonċernaw
il-kunfidenzjalità statistika fir-Regolament (KE) Nru 223/2009.
4.         L-Istati Membri għandhom, fuq talba
tal-Kummissjoni (Eurostat), jipprovdu l-għajnuna minn esperti dwar
kwistjonijiet statistiċi relatati mal-proċedura tal-iżbilanċi makroekonomiċi,
inklużi għat-tħejjija u t-twettiq tal-missjonijiet. Fil-qadi ta' dmirijiethom,
dawn l-esperti għandhom jipprovdu għarfien espert indipendenti. Għandha ssir
lista ta' dawk l-esperti sa (id-data trid tiġi ffissata) abbażi tal-proposti
mibgħuta lill-Kummissjoni (Eurostat) mill-awtoritajiet nazzjonali responsabbli
tad-dejta rilevanti għall-MIP.
5.         Il-Kummissjoni (Eurostat) għandha
tistipula r-regoli u l-proċeduri relatati mal-għażla tal-esperti, billi titqies
distribuzzjoni xierqa ta’ esperti fl-Istati Membri kollha u rotazzjoni xierqa
ta’ esperti bejn l-Istati Membri, l-arranġamenti ta’ xogħolhom u d-dettalji
finanzjarji. Il-Kummissjoni (Eurostat) għandha taqsam mal-Istati Membri
l-ispiża totali mġarrba mill-Istati Membri għall-għajnuna mill-esperti
nazzjonali tagħhom.
6.         Il-Kummissjoni (Eurostat) għandha
tiżgura li l-uffiċjali u l-esperti li jipparteċipaw f’dawn il-missjonijiet
jissodisfaw kull garanzija fir-rigward ta’ kompetenza teknika, indipendenza
professjonali u osservanza tal-kunfidenzjalità.
KAPITOLU VII
FORNIMENT TA' DEJTA MILL-KUMMISSJONI (EUROSTAT)
Artikolu 8
1.         Il-Kummissjoni (Eurostat) għandha
tipprovdi d-dejta rilevanti għall-MIP użata għall-proċedura tal-iżbilanċi
makroekonomiċi inkluża dik permezz ta' stqarrijiet tal-aħbarijiet u/jew permezz
ta' mezzi oħra li tqis xierqa. 
2.         Il-Kummissjoni (Eurostat) ma
għandiex iddewwem il-forniment tad-dejta tal-Istati Membri rilevanti għall-MIP,
fejn Stat Membru ma jkunx trażmetta d-dejta tiegħu stess.
3.         Il-Kummisjoni (Eurostat) tista'
tesprimi riżerva dwar il-kwalità tad-dejta ta' Stat Membru rilevanti għall-MIP.
Sa mhux aktar tard minn tlett ijiem ta’ xogħol qabel id-data ppjanata
għall-pubblikazzjoni, il-Kummissjoni (Eurostat) għandha tikkomunika lill-Istat
Membru kkonċernat u lill-President tal-Kumitat tal-Politika Ekonomika r-riżerva
li beħsiebha tesprimi u tagħmel pubblika. Jekk il-kwistjoni tiġi solvuta wara
l-pubblikazzjoni tad-dejta u tar-riżerva, l-irtirar tar-riżerva għandu jsir
b'mod pubbliku eżattament wara.
4.         Il-Kummissjoni (Eurostat) tista’
temenda d-dejta trażmessa mill-Istati Membri u tipprovdi d-dejta emendata u
ġustifikazzjoni għall-emenda fejn ikun hemm prova li d-data rrappurtata
mill-Istati Membri mhijiex konformi mar-rekwiżiti tal-Artikolu 3(2). Mhux
aktar tard minn tlett ijiem ta’ xogħol qabel id-data ppjanata
għall-pubblikazzjoni, il-Kummissjoni (Eurostat) għandha tikkomunika lill-Istat
Membru kkonċernat u lill-President tal-Kumitat tal-Politika Ekonomika d-dejta
emendata u l-ġustifikazzjoni għall-emenda.
KAPITOLU VIII
SANZJONIJIET LI JIKKONĊERNAW IL-MANIPULAZZJONI
TAL-ISTATISTIKA
Artikolu 9
1.         Il-Kunsill, fuq proposta
tal-Kummissjoni, jista' jiddeċiedi li jimponi multa fuq Stat Membru li
intenzjonalment jew b'negliġenza serja jagħti rappreżentanza ħażina tad-dejta
rilevanti għall-MIP. 
2.         Il-multa msemmija
fil-paragrafu 1 għandha tkun effettiva, dissważiva u proporzjonata
għan-natura, is-serjetà u t-tul tar-rappreżentanza ħażina. L-ammont tal-multa
ma għandux jaqbeż iż-0.05 % tal-PDG tal-Istat Membru kkonċernat.
3.         Il-Kummissjoni tista' tagħmel
l-investigazzjonijiet kollha neċessarji biex tistabbilixxi l-eżistenza
tar-rappreżentanza ħażina msemmija fil-paragrafu 1. Din tista' tiddeċiedi
li tibda investigazzjoni meta ssib li hemm indikazzjonijiet serji dwar
l-eżistenza ta' fatti li jistgħu jikkostitwixxu tali rappreżentanza ħażina.
Fl-investigazzjoni tar-rappreżentanza ħażina putattiva, il-Kummissjoni għandha
tqis kwalunkwe kumment ippreżentat mill-Istat Membru kkonċernat. Sabiex twettaq
il-ħidmiet tagħha, il-Kummissjoni tista' titlob lill-Istat Membru biex
jipprovdi informazzjoni, u tista' twettaq spezzjonijiet fuq il-post u taċċessa
l-informazzjoni statistika sottostanti u d-dokumenti relatati mad-dejta
rilevanti għall-MIP. Jekk l-Istat Membru kkonċernat jeħtieġ awtorizzazzjoni
ġudizzjarja minn qabel għall-ispezzjonijiet fuq il-post, il-Kummissjoni għandha
tagħmel l-applikazzjonijiet neċessarji.
Meta tlesti l-investigazzjoni tagħha u qabel
ma tippreżenta kwalunkwe proposta lill-Kunsill, il-Kummissjoni għandha tagħti
lill-Istat Membru kkonċernat l-opportunità li jsemma' leħnu fir-rigward
tal-kwistjonijiet taħt investigazzjoni. Il-Kummissjoni għandha tibbaża kull
proposta tagħha lill-Kunsill fuq il-fatti biss li l-Istat Membru kkonċernat
kellu l-opportunità li jikkummenta dwarhom.
Il-Kummissjoni għandha tirrispetta bis-sħiħ
id-drittijiet għad-difiża tal-Istat Membru kkonċernat matul
l-investigazzjonijiet.
4.         Il-Kummissjoni għandha tingħata
s-setgħa li tadotta atti ddelegati skont l-Artikolu 12 li jikkonċernaw:
(a)        il-kriterji ddettaljati li
jistabbilixxu l-ammont tal-multa msemmija fil-paragrafu 1;
(b)        ir-regoli ddettaljati li
jikkonċernaw il-proċedura għall-investigazzjonijiet imsemmija fil-paragrafu 3,
il-miżuri assoċjati u r-rappurtar dwar l-investigazzjonijiet;
(c)        ir-regoli ddettaljati tal-proċedura
mmirati biex jiggarantixxu d-drittijiet għad-difiża, l-aċċess għall-fajl,
ir-rappreżentanza legali, il-kunfidenzjalità u d-dispożizzjonijiet dwar
l-iskeda u l-ġbir ta' multi msemmija fil-paragrafu 1.
5.         Il-Qorti tal-Ġustizzja tal-Unjoni
Ewropea għandu jkollha ġuriżdizzjoni illimitata għar-reviżjoni
tad-deċiżjonijiet li permezz tagħhom il-Kunsill jimponi multa taħt
il-paragrafu 1. Hija tista' tannulla, tnaqqas jew iżżid il-multa hekk
imposta. 
KAPITOLU IX
NATURA U DISTRIBUZZJONI BAĠITARJA TAS-SANZJONIJIET 
Artikolu 10
Is-sanzjonijiet imposti skont
l-Artikolu 11 għandhom ikunu ta' natura amministrattiva.
Artikolu
11
Il-multi miġbura skont l-Artikolu 9
għandhom jikkostitwixxu dħul ieħor, kif imsemmi fl-Artikolu 311
tat-Trattat u għandhom jiġu assenjati għall-baġit tal-Unjoni. 
KAPITOLU X
EŻERĊIZZJU TAD-DELEGA
Artikolu 12
1.         Il-Kummissjoni tingħata s-setgħa li
tadotta atti ddelegati suġġetta għall-kundizzjonijiet stabbiliti f’dan
l-Artikolu.
2.         Is-setgħa li tadotta atti ddelegati
msemmija fl-Artikolu 9(4) għandha tingħata lill-Kummissjoni għal perjodu
ta’ tliet snin li jibda xahar wara l-adozzjoni ta’ dan ir-Regolament.
Il-Kummissjoni għandha tfassal rapport fir-rigward tad-delega tas-setgħa sa
mhux aktar tard minn disa’ xhur qabel it-tmiem ta’ dak il-perjodu ta’ tliet
snin. Id-delega ta’ setgħa għandha tiġi estiża awtomatikament għal perjodi ta’
żmien identiċi, sakemm il-Parlament Ewropew jew il-Kunsill ma joġġezzjonawx
għal tali estensjoni sa mhux aktar tard minn tliet xhur qabel it-tmiem ta' kull
perjodu.
3.         Id-delega ta' setgħa msemmija
fl-Artikolu 9(4) tista’ tiġi revokata fi kwalunkwe ħin mill-Parlament
Ewropew jew mill-Kunsill. Id-deċiżjoni ta’ revoka għandha twassal għat-tmiem
tad-delega ta' setgħa speċifikata f’dik id-deċiżjoni. Din għandha tidħol
fis-seħħ l-għada tal-publikazzjoni tad-deċiżjoni f’Il-Ġurnal Uffiċjali
tal-Unjoni Ewropea jew f’data aktar tard speċifikata fiha. Ma taffettwax
il-validità tal-atti ddelegati li jkunu diġà fis-seħħ.
4.         Malli tadotta att iddelegat,
il-Kummissjoni għandha tinnotifikah simultanjament lill-Parlament Ewropew u
lill-Kunsill.
5.         Att iddelegat adottat skont
l-Artikolu 9(4) għandu jidħol fis-seħħ biss jekk l-ebda oġġezzjoni ma tkun
ġiet espressa jew mill-Parlament Ewropew jew mill-Kunsill fi żmien xahrejn
min-notifika ta’ dak l-att lill-Parlament Ewropew jew lill-Kunsill jew jekk,
qabel l-iskadenza ta' dak il-perjodu, kemm il-Parlament Ewropew kif ukoll il-Kunsill
ikunu infurmaw lill-Kummissjoni li mhumiex sejrin joġġezzjonaw. Dak il-perjodu
għandu jiġi estiż b’xahrejn fuq inizjattiva tal-Parlament Ewropew jew
tal-Kunsill.
KAPITOLU XI
VOT FUQ IS-SANZJONIJIET
Artikolu 13
Għall-miżuri msemmija fl-Artikolu 9, il-Kunsill
għandu jaġixxi mingħajr ma jqis il-vot tal-membru tal-Kunsill li jirrappreżenta
lill-Istat Membru kkonċernat.
KAPITOLU XII
DISPOŻIZZJONIJIET ĠENERALI
Artikolu 14
1.         Il-Kummissjoni għandha tiġi
megħjuna mill-Kumitat tas-Sistema Statistika Ewropea stabbilit bir-Regolament
(KE) Nru 223/2009. Il-Kumitat għandu jkun kumitat skont it-tifsira
tar-Regolament (UE) Nru 182/2011.
2.         Meta ssir referenza għal dan
il-paragrafu, għandu japplika l-Artikolu 5 tar-Regolament (UE)
Nru 182/2011.
Artikolu
15
F'konformità mal-Artikolu 5
tar-Regolament (KE) Nru 223/2009, l-istituti nazzjonali tal-istatistika
tal-Istati Membri (in-NSI) għandhom jiżguraw il-koordinazzjoni meħtieġa dwar
id-dejta rilevanti għall-MIP fil-livell nazzjonali. L-awtoritajiet nazzjonali l-oħra
kollha għandhom jirrappurtaw lin-NSI għal dan il-għan. L-Istati Membri għandhom
jieħdu l-miżuri neċessarji biex jiżguraw l-applikazzjoni ta' din
id-dispożizzjoni. 
Artikolu
16
1.         L-Istati Membri għandhom jiżguraw
li d-dejta rilevanti għall-MIP kumpilata u trażmessa lill-Kummissjoni
(Eurostat) tiġi provduta skont il-prinċipji stabbiliti fl-Artikolu 2
tar-Regolament (KE) Nru 223/2009.
2.         L-Istati Membri għandhom jieħdu
l-miżuri xierqa biex jiżguraw li l-istituzzjonijiet u l-uffiċjali responsabbli
għall-kumpilazzjoni u t-trażmissjoni tad-dejta rilevanti għall-MIP
lill-Kummissjoni (Eurostat) ikunu affidabbli u jaġixxu f’konformità
mal-prinċipji stabbiliti fl-Artikolu 2 tar-Regolament (KE)
Nru 223/2009.
Artikolu
17
Il-Kummissjoni (Eurostat) għandha tirrapporta
regolarment lill-Parlament Ewropew u lill-Kunsill dwar l-attivitajiet imwettqa
mill-Kummissjoni (Eurostat) bil-għan li jiġi implimentat dan ir-Regolament.
Artikolu
18
1.         Il-Kummissjoni għandha
sal-14 ta' Diċembru 2014 u kull ħames snin wara, tirrevedi
l-applikazzjoni ta' dan ir-Regolament u tippreżenta rapport dwar is-sejbien
tagħha lill-Parlament Ewropew u lill-Kunsill.
2.         Ir-reviżjoni, fost affarijiet oħra,
għandha tevalwa:
(a)        il-progress fl-iżgurar tal-kwalità
tad-dejta rilevanti għall-MIP;
(b)        l-effettività ta' dan ir-Regolament
u l-proċess ta' monitoraġġ applikat.
Fejn xieraq, ir-reviżjoni għandha tiġi
akkumpanjata bi proposta għal emendi ta' dan ir-Regolament.
Artikolu
19
Dan ir-Regolament għandu jidħol fis-seħħ
fl-għoxrin jum wara dak tal-pubblikazzjoni tiegħu f’Il-Ġurnal Uffiċjali
tal-Unjoni Ewropea.
Dan ir-Regolament
għandu jorbot fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament
Ewropew                           Għall-Kunsill
Il-President                                                    Il-President
DIKJARAZZJONI FINANZJARJA LEĠIŻLATTIVA
1.           QAFAS
TAL-PROPOSTA/INIZJATTIVA 
1.1.        Titolu
tal-proposta/inizjattiva
Proposta
għal Regolament tal-Parlament Ewropew u tal-Kunsill dwar il-forniment u
l-kwalità tal-istatistika għall-proċedura tal-iżbilanċi makroekonomiċi
1.2.        Qasam/oqsma
tal-politika konċernata/i fl-istruttura ABM/ABB[8] 
Statistika
(3403 — Produzzjoni ta’ informazzjoni statistika, 3480 — Appoġġ amministrattiv
għall-Eurostat, 3481 Strateġija u koordinazzjoni ta’ politika għall-Eurostat)
1.3.        Natura
tal-proposta/inizjattiva 
þ Il-proposta/l-inizjattiva hija relatata ma'
azzjoni ġdida 
1.4.        Objettivi
1.4.1.     L-objettiv/i
strateġiku/ċi multiannwali tal-Kummissjoni fil-mira tal-proposta/inizjattiva 
Governanza
ekonomika msaħħa u integrata fl-UE bbażata fuq il-Pakkett ta' Sitta tal-2011
1.4.2.     Objettiv/i
speċifiku/ċi u l-attività/jiet ta’ ABM/ABB ikkonċernata/i 
Objettiv speċifiku Nru 1: Jipprovdi
informazzjoni statistika biex jappoġġa l-iżvilupp, il-monitoraġġ u
l-evalwazzjoni tal-politiki tal-Unjoni b'attenzjoni partikolari għall-Proċedura
tal-Iżbilanċi Makroekonomiċi (MIP) u t-tabella tagħha ta' valutazzjoni
tal-indikaturi bbażati fuq ir-Regolament 1176/2011, li jistabbilixxi
r-regoli għall-identifikazzjoni bikrija, il-prevenzjoni u l-korrezzjoni ta'
żbilanċi makroekonomiċi li jinħolqu jew li jippersistu fiż-żona tal-euro u
fl-UE.
Attività/jiet ABM/ABB ikkonċernata/i
3403- Produzzjoni ta’ informazzjoni statistika
1.4.3  Ir-riżultat/i u l-impatt mistennija
Speċifika l-effetti li
l-proposta/inizjattiva għandu jkollha fuq il-benefiċjarji/gruppi fil-mira.
Il-Proċedura ta' Żbilanċi Makroekonomiċi (MIP) u
t-tabella tagħha ta' valutazzjoni tal-istatistika huma bbażati fuq
ir-Regolament 1176/2011, li jistabbilixxi r-regoli għall-identifikazzjoni
bikrija, il-prevenzjoni u l-korrezzjoni ta' żbilanċi makroekonomiċi li jinħolqu
jew li jippersistu fiż-żona tal-euro u fl-UE.
Biex il-MIP tkun effettiva, huwa neċessarju li jiġi
żgurat il-monitoraġġ effiċjenti tal-istatistika tad-dejta rilevanti għall-MIP.
Il-Kunsill enfasizza l-importanza għall-kredibbiltà tal-MIP li jkollha
statistiki f'waqthom u tal-ogħla kwalità għall-inklużjoni fit-tabella ta'
valutazzjoni u stieden lill-Kummissjoni (Eurostat) biex tieħu l-inizjattivi
kollha neċessarji biex jiżguraw proċedura affidabbli għall-kompilazzjoni ta'
dawn l-istatistiki kif ukoll titjib kontinwu tal-informazzjoni statistika
sottostanti.
Għalhekk, il-Eurostat se jiżviluppa sistema b'saħħitha
ta' monitoraġġ statistiku għall-MIP ibbażata fuq Regolament. Ir-riżultati
għandhom jiżguraw bażi statistika soda għad-deċiżjonijiet
relatati mal-MIP, fil-forma ta' indikaturi ta' kwalità għolja li jissodisfaw
l-istandards ta' kwalità stabbiliti mill-Kummissjoni. 
1.4.4  L-indikaturi tar-riżultati u l-impatt
Speċifika l-indikaturi
għall-monitoraġġ tal-implimentazzjoni tal-proposta/inizjattiva.
Il-Eurostat
se jivvaluta d-dejta tal-Istati Membri, f'kooperazzjoni ma' grupp ta' esperti
nazzjonali ta' livell għoli dwar l-istatistika makroekonomika, biex jiżgura li
għal kull Stat Membru, in-nuqqasijiet individwati jiġu indirizzati b'mod xieraq
u l-azzjonijiet ta' titjib identifikati jiġu implimentati. Kull sena,
ir-riżultati ta' dan ix-xogħol se jiġu diskussi fil-Kumitat tal-Politika
Ekonomika, u se jiġu ppreżentati fir-Rapport tal-Kummissjoni dwar il-Mekkaniżmu
ta' Twissija fil-kuntest tas-Semestru Ewropew. Se jkun hemm ukoll rappurtar
regolari lill-Parlament Ewropew u lill-Kunsill.
1.5.        Ir-raġunijiet
għall-proposta/inizjattiva 
1.5.1.     Ir-rekwiżit/i
li jrid/u jintlaħaq/jintlaħqu fuq żmien qasir jew fit-tul 
Il-Kunsill
enfasizza l-bżonn li jiġu provduti statistiki tal-ogħla kwalità
għall-inklużjoni fit-tabella ta' valutazzjoni tal-MIP u li għal dan il-għan
tiġi żviluppata proċedura affidabbli ta' monitoraġġ tal-kwalità.
Fil-Kumitat
tal-Politika Ekonomika saru diskussjonijiet estensivi mal-Istati Membri dwar
kwistjonijiet ta' kwalità u ta' komparabbiltà li huma relatati mad-dejta
rilevanti għall-MIP. B'mod partikolari, ġew identifikati xi oqsma ta' titjib
fir-Rapport tal-EPC għall-2012 dwar ir-rekwiżiti għall-istatistiki strutturali.
Jeħtieġ li jiġi stabbilit qafas b'saħħtu tal-kwalità sabiex tiġi provduta
assigurazzjoni ta' kwalità għal din id-dejta.
1.5.2.     Valur
miżjud tal-involviment tal-UE
L-involviment
tal-UE huwa neċessarju biex tiġi żviluppata u implimentata proċedura
armonizzata ta' monitoraġġ tal-kwalità tad-dejta rilevanti għall-MIP fil-livell
Ewropew. Din se tieħu l-esperjenza u l-aħjar prattiki mill-Istati Membri kollha
u se tiffaċilita l-qsim ta' dawn l-esperjenzi u l-prattiki.
1.5.3.     Tagħlimiet
miksuba minn esperjenzi simili fil-passat
Il-qafas
ta' monitoraġġ tal-kwalità previst f'din il-Proposta se jiġi mfassal b'mod
estensiv fuq proċeduri simili li ġew żviluppati u applikati għal ħafna snin
mill-Eurostat fl-oqsma tal-istatistika għar-riżorsa proprja tal-UE u
għall-proċedura tad-defiċit eċċessiv, rispettivament. F'dan ir-rigward, sar
titjib sinifikanti ħafna f'dawn iż-żewġ oqsma. 
1.5.4.     Koerenza
u sinerġija possibbli ma’ strumenti rilevanti oħra
Il-qafas
speċifiku ta' monitoraġġ tal-kwalità previst f'din il-Proposta se jiġi introdott
fl-oqsma rilevanti fejn ma teżisti l-ebda proċedura bħal din. Hemm bżonn ta'
riżorsi addizzjonali għall-implimentazzjoni u ż-żamma ta' din is-sistema msaħħa
ta' monitoraġġ tal-kwalità. Mingħajr dawn ir-riżorsi addizzjonali, ma jkunx
possibbli li jinkiseb il-livell meħtieġ ta' kwalità. Fl-evalwazzjoni
tar-riżorsi addizzjonali meħtieġa, naturalment, ittieħdet l-akbar attenzjoni
biex tiġi evitata kwalunkwe duplikazzjoni, u s-sinerġiji kollha se jippruvaw
jiġu stabbiliti b'mod sistematiku b'oqfsa eżistenti ta' kwalità li huma simili,
eż. fiż-żoni ta' introjtu nazzjonali gross u fl-istatistika tal-proċedura ta'
defiċit eċċessiv.
1.6.        Tul ta'
żmien u impatt finanzjarju 
þ Proposta/inizjattiva ta' tul ta' żmien
illimitat
1.7.        Metodu/i
ta’ ġestjoni previst/i[9] 
þ Ġestjoni diretta ċentralizzata mill-Kummissjoni 
2.           MIŻURI
TA’ ĠESTJONI 
2.1.        Regoli
dwar il-monitoraġġ u r-rappurtar 
Speċifika l-frekwenza
u l-kundizzjonijiet.
Kull
sena, ir-riżultati ta' dan ix-xogħol se jiġu diskussi fil-Kumitat tal-Politika
Ekonomika, u se jiġu preżentati fir-Rapport tal-Kummissjoni dwar il-Mekkaniżmu
ta' Twissija fil-kuntest tas-Semestru Ewropew.
Sal-14 ta’ Diċembru 2014 u kull ħames snin wara dan,
il-Kummissjoni għandha wkoll tippubblika rapport għall-Parlament Ewropew u
għall-Kunsill dwar kif qiegħed jiġi applikat ir-Regolament.
2.2.        Sistema
ta’ ġestjoni u ta’ kontroll 
2.2.1.     Riskju/i
identifikat/i 
2.2.2.     Metodu/i
ta’ kontroll previst/i 
2.3.        Miżuri
għall-prevenzjoni ta’ frodi u irregolaritajiet 
Speċifa l-miżuri ta’
prevenzjoni u ta' protezzjoni eżistenti jew previsti.
3.           IMPATT
FINANZJARJU STMAT TAL-PROPOSTA/INIZJATTIVA 
3.1.        Intestatura/i
tal-qafas finanzjarju pluriennali u tal-linja/i tal-baġit tan-nefqa affettwata 
·      Linji baġitarji tan-nefqa eżistenti 
Skont l-ordni tal-intestaturi
tal-qafas finanzjarju pluriennali u l-linji baġitarji.
 Intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni 
 Numru [Deskrizzjoni………………………...……….] || Diff./mhux diff. ([10]) || mill-pajjiżi tal-EFTA[11] || mill-pajjiżi kandidati[12] || minn pajjiżi terzi || fis-sens tal-Artikolu 18(1)(aa) tar-Regolament Finanzjarju 
 1 || 29.010405 (Programm Statistiku tal-Unjoni mill-2008 sal-2012 — Nefqa għal ġestjoni amministrattiva) || Diff. || IVA || LE || LE || IVA/LE 
 1 || 29.010401 (Nefqa appoġġata għall-programm statistiku Ewropew) || Diff. || IVA || LE || LE || IVA/LE 
·      Linji baġitarji ġodda mitluba 
Skont l-ordni
tal-intestaturi tal-qafas finanzjarju pluriennali u l-linji baġitarji.
 Intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni 
 Numru [Intestatura……………………………………..] || Diff./mhux diff. || mill-pajjiżi tal-EFTA || mill-pajjiżi kandidati || minn pajjiżi terzi || fis-sens tal-Artikolu 18(1)(aa) tar-Regolament Finanzjarju 
   || [XX.SS.SS.SS]   || Diff. || IVA || LE || LE || IVA/LE 
3.2.        Impatt
stmat fuq in-nefqa 
3.2.1.     Sommarju
tal-impatt stmat fuq in-nefqa 
miljuni ta' EUR (sa tliet 3 punti
deċimali)
 Intestatura tal-qafas finanzjarju pluriennali: || Numru || inklużiva fl-2013: L-intestatura 1A – Kompetittività għat-tkabbir u l-impjiegi Mill-2014: L-intestatura 1 – Tkabbir Intelliġenti u Inklużiv (oħrajn...) 
 DĠ: ESTAT ||   ||   || 2013 || 2014 || 2015 || 2016 u wara || … daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || TOTAL 
  Approprjazzjonijiet operattivi ||   ||   ||   ||   ||   ||   ||   ||   
 Numru tal-linja baġitarja || Impenji || (1) ||   ||   ||   ||   ||   ||   ||   ||   
 Pagamenti || (2) ||   ||   ||   ||   ||   ||   ||   ||   
 Numru tal-linja baġitarja || Impenji || (1a) ||   ||   ||   ||   ||   ||   ||   ||   
 Pagamenti || (2a) ||   ||   ||   ||   ||   ||   ||   ||   
 Approprjazzjonijiet ta' natura amministrattiva ffinanzjati  mill-pakkett għal programmi speċifiċi[13] ||   ||   ||   ||   ||   ||   ||   ||   
 Numru tal-linja baġitarja || 29.010405   || (3) || 0.210 ||   ||   ||   ||   ||   ||   || 0.840 
 29.010401 ||   || 0.210 || 0.210 || 0.210 ||   ||   ||   
 Approprjazzjonijiet TOTALI għad-DĠ ESTAT || Impenji || =1+1a +3 || 0.210 || 0. 210 || 0. 210 || 0. 210 ||   ||   ||   || 0.840 
 Pagamenti || =2+2a +3 || 0. 210 || 0. 210 || 0. 210 || 0. 210 ||   ||   ||   || 0. 840 
  TOTAL tal-approprjazzjonijiet operattivi || Impenji || (4) || 0 || 0 || 0 || 0 ||   ||   ||   || 0 
 Pagamenti || (5) || 0 || 0 || 0 || 0 ||   ||   ||   || 0 
  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) || 0.210 || 0. 210 || 0. 210 || 0. 210 ||   ||   ||   || 0. 840 
 TOTAL tal-approprjazzjonijiet taħt l-INTESTATURI 1A u 1 tal-qafas finanzjarju pluriennali || Impenji || =4+ 6 || 0.210 || 0. 210 || 0. 210 || 0. 210 ||   ||   ||   || 0. 840 
 Pagamenti || =5+ 6 || 0. 210 || 0. 210 || 0. 210 || 0. 210 ||   ||   ||   || 0. 840 
Jekk mill-proposta / inizjattiva
hija affettwata iżjed minn intestatura waħda :
  TOTAL tal-approprjazzjonijiet operattivi || Impenji || (4) ||   ||   ||   ||   ||   ||   ||   ||   
 Pagamenti || (5) ||   ||   ||   ||   ||   ||   ||   ||   
  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) ||   ||   ||   ||   ||   ||   ||   ||   
 TOTAL ta' approprjazzjonijie6 taħt l-INTESTATURI 1 sa 4 tal-qafas finanzjarju pluriennali (Ammont ta' referenza) || Impenji || =4+ 6 ||   ||   ||   ||   ||   ||   ||   ||   
 Pagamenti || =5+ 6 ||   ||   ||   ||   ||   ||   ||   ||   
 Intestatura tal-qafas finanzjarju pluriennali || 5 || "Nefqa amministrattiva" 
miljuni ta' EUR (sa tliet 3 punti
deċimali)
   ||   ||   || 2013 || 2014 || 2015 || 2016 u wara || … daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || TOTAL 
 DĠ: ESTAT || 
  Riżorsi umani || 2.016 || 2.016 || 2.016 || 2.016 ||   ||   ||   || 8.064 
  Nefqa amministrattiva oħra || 0.221 || 0.221 || 0.221 || 0.221 ||   ||   ||   || 0.884 
 TOTAL DĠ ESTAT || Approprjazzjonijiet || 2.237 || 2.237 || 2.237 || 2.237 ||   ||   ||   || 8.948 
 TOTAL approprjazzjonijiet taħt l-INTESTATURA 5 tal-qafas finanzjarju pluriennali || (Total tal-impenji = Total tal-pagamenti) || 2.237 || 2.237 || 2.237 || 2.237 ||   ||   ||   || 8.948 
miljuni ta' EUR (sa tliet 3 punti
deċimali)
   ||   ||   || 2013 || 2014 || 2015 || 2016 u wara || … daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || TOTAL 
 TOTAL tal-approprjazzjonijiet taħt l-INTESTATURI 1 sa 5 tal-qafas finanzjarju pluriennali || Impenji || 2.447 || 2.447 || 2.447 || 2.447 ||   ||   ||   || 9.788 
 Pagamenti || 2.447 || 2.447 || 2.447 || 2.447 ||   ||   ||   || 9.788 
3.2.2.     Stima
tal-impatt fuq l-approprjazzjonijiet operattivi 
–     
þ  Il-proposta/inizjattiva ma teħtieġx l-użu ta' approprjazzjonijiet
operattivi 
–     
¨  Il-proposta/inizjattiva teħtieġ l-użu ta’ approprjazzjonijiet
operattivi, kif spjegat hawn taħt:
Approprjazzjonijiet ta’ impenn f’miljuni ta’
EUR (sa tliet 3 punti deċimali)
 Indika l-objettiv u r-riżultati   ò ||   ||   || Sena N || Sena N+1 || Sena N+2 || Sena N+3 || … daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || TOTAL 
 RIŻULTATI 
 Tip ta’ riżultat[14] || Spiża medja tar-riżultat || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru totali ta’ riżultati || Spiża totali 
 OBJETTIV SPEĊIFIKU Nru 1[15]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-objettiv speċifiku Nru 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OBJETTIV SPEĊIFIKU Nru 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Riżultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-objettiv speċifiku Nru 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 SPIŻA TOTALI ||   ||   ||   ||   ||   ||   ||   ||   ||   ||   ||   ||   ||   ||   ||   ||   
3.2.3.     L-impatt
stmat fuq l-approprjazzjonijiet ta’ natura amministrattiva
3.2.3.1.  Sommarju 
–     
¨  Il-proposta/l-inizjattiva ma teħtieġx l-użu ta’ approprjazzjonijiet
amministrattivi 
–     
þ  Il-proposta/inizjattiva teħtieġ l-użu ta’ approprjazzjonijiet
amministrattivi, kif spjegat hawn taħt:
miljuni ta' EUR (sa tliet 3 punti
deċimali)
   || 2013 || 2014 || 2015 || 2016 u wara || … daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || TOTAL 
 INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Riżorsi umani || 2.016 || 2.016 || 2.016 || 2.016 ||   ||   ||   || 8.064 
 Nefqa amministrativa oħra - Missjonijiet (29.01 02 11 01) ||   0.081 ||   0.081 ||   0.081 ||   0.081 ||   ||   ||   ||   0.324 
 Nefqa amministrativa oħra - Laqgħat u Konferenzi (29.01 02 11 02) || 0.140 || 0.140 || 0.140 || 0.140 ||   ||   ||   || 0.560 
 Nefqa amministrativa oħra -Total || 0.221 || 0.221 || 0.221 || 0.221 ||   ||   ||   || 0.884 
 Subtotal tal-INTESTATURA 5 tal-qafas finanzjarju pluriennali || 2.237 || 2.237 || 2.237 || 2.237 ||   ||   ||   || 8.948 
 Barra l-INTESTATURA 5[16] tal-qafas finanzjarju pluriennali ||   ||   ||   ||   ||   ||   ||   ||   
 Riżorsi umani || 0.210 || 0.210 || 0.210 || 0.210 ||   ||   ||   || 0.840 
 Nefqa oħra ta' natura amministrativa ||   ||   ||   ||   ||   ||   ||   ||   
 Subtotal ta' barra l-INTESTATURA 5 tal-qafas finanzjarju pluriennali || 0.210 || 0.210 || 0.210 || 0.210 ||   ||   ||   || 0.840 
 TOTAL || 2.447 || 2.447 || 2.447 || 2.447 ||   ||   ||   || 9.788 
3.2.3.2.   Rekwiżiti stmati ta’ riżorsi
umani 
–     
¨  Il-proposta/l-inizjattiva ma teħtieġx l-użu ta’ riżorsi umani 
–     
þ  Il-proposta/l-inizjattiva teħtieġ l-użu ta’ riżorsi umani, kif
spjegat hawn taħt:
L-istima għandha tiġi espressa f'unitajiet
ekwivalenti għal full-time
   || 2013 || 2014 || 2015 || 2016 u wara 
  Karigi fil-pjan ta’ stabbiliment (uffiċjali u aġenti temporanji) 
 29 01 01 01 ( Kwartieri Ġenerali u l-Uffiċċji ta’ Rappreżentanza tal-Kummissjoni) || 12 || 12 || 12 || 12 
 XX 01 01 02 (Delegazzjonijiet) ||   ||   ||   ||   
 XX 01 05 01 (Riċerka indiretta) ||   ||   ||   ||   
 10 01 05 01 (Riċerka diretta) ||   ||   ||   ||   
  Persunal estern (f’Unità ekwivalenti għal Full-Time: UEF)[17] 
 29 01 02 01 (AK, INT, ENS mill-“pakkett globali”) || 6 || 6 || 6 || 6 
 XX 01 02 02 (AK, INT, JED, AL u ENS fid-delegazzjonijiet) ||   ||   ||   ||   
 29 01 04 05 [18] || - fil-Kwartieri Ġenerali[19] || 3 ||   ||   ||   
 - fid-delegazzjonijiet ||   ||   ||   ||   
 29 01 04 01 [20] || - fil-Kwartieri Ġenerali[21] ||   || 3 || 3 || 3 
 - fid-delegazzjonijiet ||   ||   ||   ||   
 XX 01 05 02 (AK, INT, ENS – Riċerka indiretta) ||   ||   ||   ||   
 10 01 05 02 (AK, INT, ENS - riċerka diretta) ||   ||   ||   ||   
 Linji baġitarji oħra (speċifika) ||   ||   ||   ||   
 TOTAL || 21 || 21 || 21 || 21 
XX huwa l-qasam
ta' politika jew it-titolu baġitarju kkonċernat.
Ir-riżorsi umani meħtieġa
se jintlaħqu mill-uffiċjali tad-DĠ li huma diġà assenjati għall-ġestjoni
tal-azzjoni u/jew li diġà ngħataw kariga band’oħra fid-DĠ, flimkien, jekk ikun
meħtieġ, ma’ xi allokazzjoni addizzjonali li tista’ tingħata lid-DĠ li jkun qed
imexxi l-azzjoni skont il-proċedura ta’ allokazzjoni annwali u fid-dawl
tar-restrizzjonijiet baġitarji.
Deskrizzjoni tal-ħidmiet li jridu jitwettqu:
 Uffiċjali u aġenti temporanji || Il-Proċedura ta' Żbilanċi Makroekonomiċi (MIP) u t-tabella tagħha ta' valutazzjoni tal-indikaturi huma bbażati fuq ir-Regolament 1176/2011, li jistabbilixxi r-regoli għall-identifikazzjoni bikrija, il-prevenzjoni u l-korrezzjoni ta' żbilanċi makroekonomiċi li jinħolqu jew li jippersistu fiż-żona tal-euro u fl-UE. Biex il-MIP tkun effettiva, huwa neċessarju li jiġi żgurat il-monitoraġġ effiċjenti tal-istatistika tad-dejta rilevanti għall-MIP. Il-Kunsilli tat-8 ta' Novembru 2011 u tat-13 ta' Novembru 2012 enfasizzaw dwar l-importanza għall-kredibbiltà tal-MIP li jkollha statistika f'waqtha u tal-ogħla kwalità għall-inklużjoni fit-tabella ta' valutazzjoni u stiednu lill-Kummissjoni (Eurostat) biex tieħu l-inizjattivi kollha neċessarji biex jiżguraw proċedura affidabbli għall-kompilazzjoni ta' dawn l-istatistiki kif ukoll titjib kontinwu tal-informazzjoni statistika sottostanti. Għalhekk, il-Eurostat se jiżviluppa sistema b'saħħitha ta' monitoraġġ statistiku għall-MIP ibbażata fuq Regolament. Din se tkopri prinċipalment il-kompilazzjoni u t-trażmissjoni tad-dejta u l-metadejta mill-Istati Membri; il-monitoraġġ tal-kwalità tad-dejta mill-Eurostat; u r-rappurtar/il-komunikazzjoni lid-diversi partijiet interessati u lill-Parlament Ewropew u lill-Kunsill. Ir-Regolament se jagħti responsabbiltajiet ġodda lill-Kummissjoni dwar l-aspetti prinċipali li ġejjin: l-ivvalidar tal-kwalità tad-dejta rilevanti għall-MIP fir-rigward tal-kriterji ta' kwalità li diġà jeżistu jew li se jkunu ddefiniti/speċifikati f'ċerti oqsma (eż. dejta dwar l-istatistika tal-bilanċ tal-pagamenti u pożizzjoni ta' investiment internazzjonali netta, spiża nominali tal-unitajiet tax-xogħol, prezzijiet tad-djar deflatati, fluss ta' kreditu fis-settur privat u dejn fis-settur privat, qgħad u obbligazzjonijiet totali tas-settur finanzjarju) inklużi ż-żjarat regolari u aktar fil-fond fil-pajjiżi; l-istrutturar, il-ġbir u l-analiżi tas-sorsi u l-metodi użati mill-Istati Membri għall-kompilazzjoni tad-dejta; l-iżvilupp u l-implimentazzjoni ta' pjan ta' azzjoni għal titjib; ir-rappurtar regolari lill-Kumitat tal-Politika Ekonomika dwar ir-riżultati tal-eżerċizzju. 
 Persunal estern || Jappoġġa lill-uffiċjali u l-aġenti temporanji fit-twettiq tar-responsabbiltajiet imsemmija hawn fuq. 
3.2.4.     Il-kompatibbiltà
mal-qafas finanzjarju pluriennali attwali 
–     
þ  Il-proposta/inizjattiva hija kompatibbli mal-qafas finanzjarju
pluriennali attwali.
–     
¨  Il-proposta/inizjattiva se tinvolvi programmazzjoni mill-ġdid
tal-intestatura rilevanti fil-qafas finanzjarju pluriennali.
Spjega liema programmazzjoni mill-ġdid hija meħtieġa,
billi tispeċifika l-linji baġitarji kkonċernati u l-ammonti korrispondenti.
–     
¨  Il-proposta/l-inizjattiva teħtieġ l-applikazzjoni tal-istrument ta’
flessibbiltà jew ir-reviżjoni tal-qafas finanzjarju pluriennali[22].
Spjega x’inhu meħtieġ, billi tispeċifika l-intestaturi
u l-linji baġitarji kkonċernati u l-ammonti korrispondenti.
3.2.5.     Kontribuzzjonijiet
minn partijiet terzi 
–     
þ Il-proposta/inizjattiva ma tipprovdix għall-kofinanzjament minn
partijiet terzi 
–     
Il-proposta/inizjattiva tipprovdi
għall-kofinanzjament stmat hawn taħt:
Approprjazzjonijiet f’miljuni ta’ EUR (sa
3 punti deċimali)
   || Sena N || Sena N+1 || Sena N+2 || Sena N+3 || … daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || Total 
 Speċifika l-korp ta' kofinanzjament ||   ||   ||   ||   ||   ||   ||   ||   
 TOTAL tal-approprjazzjonijiet kofinanzjati ||   ||   ||   ||   ||   ||   ||   ||   
3.3.        Impatt
stmat fuq id-dħul 
–     
þ  Il-proposta/inizjattiva ma għandha l-ebda impatt finanzjarju fuq
id-dħul.
–     
¨  Il-proposta/inizjattiva għandha l-impatt finanzjarju li ġej:
¨         fuq ir-riżori proprji 
¨         fuq id-dħul mixxellanju 
miljuni ta' EUR (sa tliet 3 punti
deċimali)
 Intestatura tal-linja baġitarja: || Approprjazzjonijiet disponibbli għas-sena baġitarja attwali || Impatt tal-proposta/inizjattiva[23] 
 Sena N || Sena N+1 || Sena N+2 || Sena N+3 || … daħħal il-kolonni li hemm bżonn biex turi t-tul taż-żmien tal-impatt (ara l-punt 1.6) 
 Artikolu …………. ||   ||   ||   ||   ||   ||   ||   ||   
Għad-dħul mixxellanju
assenjat, speċifika l-linja(i) tan-nefqa tal-baġit milquta.
Speċifika l-metodu
għall-kalkolu tal-impatt fuq id-dħul. 
[1]               ĠU L 306, 23.11.2011, p. 25
[2]               ĠU L 306, 23.11.2011, p. 8
[3]               ĠU L 87, 31.3.2009, p. 164
[4]               COM(2005) 217
finali u COM(2011) 211 finali.
[5]               ĠU L 55, 28.2.2011, p. 13
[6]           ĠU L 251, 18.9.2012,
p. 49-52.
[7]               ĠU L 63, 5.3.1974, p. 21
[8]               ABM: Immaniġġjar Ibbażat fuq l-Attività – ABB:
Ibbaġitjar ibbażat fuq l-Attività.
[9]               Id-dettalji tal-metodi ta' ġestjoni u r-referenzi
għar-Regolament Finanzjarju jistgħu jinstabu fis-sit tal-BudgWeb: http://www.cc.cec/budg/man/budgmanag/budgmanag_en.html
[10]             Diff. AD = Approprjazzjonijiet differenzjati/AMD =
Approprjazzjonijiet mhux differenzjati.
[11]             EFTA: Assoċjazzjoni Ewropea tal-Kummerċ Ħieles. 
[12]             Il-pajjiżi kandidati u, fejn applikabbli, il-pajjiżi
kandidati potenzjali mill-Balkani tal-Punent.
[13]             Għajnuna teknika u/jew amministrattiva u nefqa b’appoġġ
tal-implimentazzjoni ta’ programmi tal-UE u/jew ta’ azzjonijiet (li qabel kienu
intestaturi "BA"), ta’ riċerka indiretta, ta’ riċerka diretta
[14]             Ir-riżultati huma prodotti u servizzi li jridu jiġu
pprovduti (eż.: l-għadd ta’ skambji tal-istudenti ffinanzjati, l-għadd ta' km
ta' toroq mibnija, eċċ.).
[15]             Kif deskritt fit-Taqsima 1.4.2. “Objettiv/i
speċifiku/ċi…”
[16]             Għajnuna teknika u/jew amministrattiva u nefqa b’appoġġ
tal-implimentazzjoni ta’ programmi tal-UE u/jew ta’ azzjonijiet (li qabel kienu
intestaturi "BA"), ta’ riċerka indiretta, ta’ riċerka diretta.
[17]             AK= Aġent Kuntrattwali; INT= persunal tal-aġenzija
("Intérimaire"); JED= "Jeune Expert en Délégation" (Esperti
Żgħażagħ fid-Delegazzjonijiet); AL= Aġent Lokali; ENS= Espert Nazzjonali
Sekondat; 
[18]             Taħt il-limitu massimu għall-persunal estern
mill-approprjazzjonijiet operattivi (ex-linji “BA”).
[19]             Essenzjalment għall-Fondi Strutturali, il-Fond Agrikolu
Ewropew għall-Iżvilupp Rurali (FAEŻR) u l-Fond Ewropew għas-Sajd (FES).
[20]             Taħt il-limitu massimu għall-persunal estern
mill-approprjazzjonijiet operattivi (ex-linji “BA”).
[21]             Essenzjalment għall-Fondi Strutturali, il-Fond Agrikolu
Ewropew għall-Iżvilupp Rurali (FAEŻR) u l-Fond Ewropew għas-Sajd (FES).
[22]             Ara l-punti 19 u 24 tal-Ftehim Interistituzzjonali.
[23]             Fir-rigward tar-riżorsi proprji tradizzjonali (imposti
tad-dwana, dazji taz-zokkor), l-ammonti indikati għandhom ikunu ammonti netti,
i.e. ammonti gross wara t-tnaqqis ta’ 25% għal spejjeż tal-ġbir.